b'\n_START_ARTICLE_\nSA-3 (Apollo)\n_START_SECTION_\nCilji odprave\n_START_PARAGRAPH_\nSA-3 je nadaljevala preskusni re\xc5\xbeim, ki ga je za\xc4\x8dela odprava SA-1. Vsaka odprava se je za malenkost razlikovala od predhodne in presku\xc5\xa1ala druge vidike sistema. Glavna razlika odprave SA-3 pred SA-1 in SA-2 je bila, da je bila prva stopnja polno nalo\xc5\xbeena s pogonskim gorivom in ne le 83\xc2\xa0% kot predhodna dva poleta._NEWLINE_Na programu tega poleta je bil tudi preskus retroraket, ki bi se pri vzletu v\xc5\xbegale med lo\xc4\x8devanjem prve in druge stopnje. V odpravi SA-3 niso bile potrebne, ker je bila druga stopnja le slepo obte\xc5\xbeena. Tudi pri izmenjavi podatkov so prvi\xc4\x8d uporabili digitalni sistem, kar je bilo pomembno za prihodnje avtomatske nadzorne procese, ki bi jih uporabili pri prihodnjih izstrelitvah._NEWLINE_Kot odprava SA-2 je bila tudi SA-3 del Projekta Highwater, kjer je bila druga stopnja obte\xc5\xbeena s 109.000 litri vode. Ko je raketa dosegla predpisano vi\xc5\xa1ino, so jo razstrelili, in tvoril se je umetni oblak.'